###### Ministru kabineta rīkojuma projekta „Par valsts

###### nekustamā īpašuma nodošanu Zemkopības ministrijas

###### valdījumā” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Meža likuma 44.panta pirmo daļu valsts meža zeme ir Zemkopības ministrijas Meža departamenta zeme pēc stāvokļa 1940.gada 21.jūlijā, kura zemes reformas gaitā nav nodota pastāvīgā lietošanā citām fiziskajām vai juridiskajām personām, kā arī tā meža zeme, kura pieder vai piekrīt valstij.Atbilstoši likuma „Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta ceturtajā daļā norādītajam valstij piederošā un piekrītošā meža zeme ierakstāma zemesgrāmatās uz valsts vārda Zemkopības ministrijas personā. |
| 2. | Pašreizējā situācija un problēmas | Valsts nekustamais īpašums „Riemeru – Silavu meži” (nekustamā īpašuma kadastra Nr.3246 003 0077) 49,8019 ha platībā – Bebru pagastā Kokneses novadā (turpmāk – valsts nekustamais īpašums) ierakstīts Aizkraukles rajona tiesas Zemesgrāmatu nodaļas Bebru pagasta zemesgrāmatas nodalījumā Nr.100000526139 uz valsts vārda Izglītības un zinātnes ministrijas (turpmāk – ministrija) personā. Saskaņā ar Valsts zemes dienesta Kadastra informācijas sistēmas teksta datiem valsts nekustamais īpašums sastāv no divām zemes vienībām - zemes vienības (zemes vienības kadastra apzīmējums 3246 003 0038) 37,1739 ha platībā, tai skaitā 34,4886 ha mežs, un zemes vienības (zemes vienības kadastra apzīmējums 3246 006 0120) 12,6280 ha platībā, tai skaitā 12,3935 ha mežs.Valsts nekustamais īpašums izveidots, ievērojot Ministru kabineta 2013.gada 16.jūlija rīkojuma Nr.324 „Par Vecbebru Profesionālās vidusskolas reorganizāciju” 7.punktā noteikto – nodalot atsevišķā īpašumā meža zemes vienības no nekustamā īpašuma „Valsts Vecbebru lauksaimniecības tehnikums” (nekustamā īpašuma kadastra Nr.3246 006 0110) Bebru pagastā Kokneses novadā. Ministrijas un tās padotībā esošo iestāžu funkciju nodrošināšanai valsts nekustamais īpašums nav nepieciešams.Saskaņā ar Meža likumā minēto, meža nozarē valsts pārvaldes funkcijas veic Zemkopības ministrija un valsts īpašumā esošās meža zemes apsaimniekošanu un aizsardzību veic akciju sabiedrība „Latvijas valsts meži”.Ministrijas Nekustamā īpašuma un valsts mantas apsaimniekošanas komisijas 2013.gada 18.marta sēdē tika pieņemts lēmums (protokols Nr.146, 5.punkts) atbalstīt valsts nekustamā īpašuma nodošanu Zemkopības ministrijas valdījumā.Atbilstoši Zemkopības ministrijas 2013.gada 1.oktobra vēstulē Nr.8.7-3e/3220/2013 „Par valsts meža zemes pārņemšanu Zemkopības ministrijas valdījumā” minētajam, Zemkopības ministrija un akciju sabiedrība „Latvijas valsts meži” uzskata par lietderīgu valsts nekustamā īpašuma pārņemšanu Zemkopības ministrijas valdījumā Meža likumā noteikto valsts meža īpašuma pārvaldīšanas un apsaimniekošanas funkciju nodrošināšanai. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Ministru kabineta rīkojuma projekta „Par valsts nekustamā īpašuma nodošanu Zemkopības ministrijas valdījumā” (turpmāk – rīkojuma projekts) mērķis ir mainīt valsts nekustamā īpašuma valdītāju, tādējādi atbrīvojot ministriju no tai neraksturīgas funkcijas – valsts meža zemju apsaimniekošanas – veikšanas.Rīkojuma projekts paredz valsts nekustamo īpašumu nodot Zemkopības ministrijas valdījumā. |
| 5. | Projekta izstrādē iesaistītās institūcijas | Ministrija un Zemkopības ministrija. |
| 6. | Iemesli, kādēļ netika nodrošināta sabiedrības līdzdalība | Jautājuma būtība ir saistīta ar valsts nekustamā īpašuma valdītāja maiņu, lai varētu nodrošināt tā pilnvērtīgu un nepārtrauktu pārvaldīšanu, tajā skaitā apsaimniekošanu. Līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| 7. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014.gads** | Turpmākie trīs gadi (tūkst. latu) |
| **2015.** | **2016.** | **2017.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu | Izmaiņas, salīdzinot ar kārtējo (2013.) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | Projekts šo jomu neskar. |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | Projekts šo jomu neskar. |
| 1.2. valsts speciālais budžets | Projekts šo jomu neskar. |
| 1.3. pašvaldību budžets | Projekts šo jomu neskar. |
| 2. Budžeta izdevumi: | Projekts šo jomu neskar. |
| 2.1. valsts pamatbudžets | Projekts šo jomu neskar. |
| 2.2. valsts speciālais budžets | Projekts šo jomu neskar. |
| 2.3. pašvaldību budžets | Projekts šo jomu neskar. |
| 3. Finansiālā ietekme: | Projekts šo jomu neskar. |
| 3.1. valsts pamatbudžets | Projekts šo jomu neskar. |
| 3.2. speciālais budžets | Projekts šo jomu neskar. |
| 3.3. pašvaldību budžets | Projekts šo jomu neskar. |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar „+” zīmi) | X | Projekts šo jomu neskar. |
| 5. Precizēta finansiālā ietekme: | X | Projekts šo jomu neskar. |
| 5.1. valsts pamatbudžets | Projekts šo jomu neskar. |
| 5.2. speciālais budžets | Projekts šo jomu neskar. |
| 5.3. pašvaldību budžets | Projekts šo jomu neskar. |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Zemkopības ministrija segs izdevumus, kas saistīti ar īpašuma tiesību uz valsts nekustamo īpašumu pārreģistrēšanu zemesgrāmatā uz Zemkopības ministrijas vārda. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās ministrija, Zemkopības ministrija un akciju sabiedrība „Latvijas valsts meži”. |
| 2. | Projekta izpildes ietekme uz pārvaldes funkcijām | Esošās funkcijas un uzdevumi netiek paplašināti un netiek sašaurināti. |
| 3. | Projekta izpildes ietekme uz pārvaldes institucionālo struktūru. Jaunu institūciju izveide | Jaunas valsts institūcijas netiek izveidotas. |
| 4. | Projekta izpildes ietekme uz pārvaldes institucionālo struktūru. Esošu institūciju likvidācija | Projekts šo jomu neskar. |
| 5. | Projekta izpildes ietekme uz pārvaldes institucionālo struktūru. Esošu institūciju reorganizācija | Projekts šo jomu neskar. |
| 6. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par valsts nekustamā īpašuma nodošanu Zemkopības ministrijas valdījumā” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Anotācijas II, IV, V un VI sadaļa – projekts šīs jomas neskar.

Izglītības un zinātnes ministrs V.Dombrovskis

Vizē:

Valsts sekretāres vietnieks –

Nodrošinājuma un finanšu

departamenta direktors,

valsts sekretāres pienākumu izpildītājs E.Martinsons

03.01.2014 13:47

I.Rozenštoka

67047765, Ilze.Rozenstoka@izm.gov.lv